Opudomeytaj ijmanigtiona'pakpo , “ Diosa huamanoeya̱'eria mo'mato̱e̱ne . Huabueya'da e̱e̱'tada Huairi Jesucristotaj i'noyhuada̱'uyate , Dios . Oro'omey huaknopo̱e̱'eri konig Jesúsen oveja o̱'e̱ne . Jesús oro'omeyen huamato̱e̱'eri o̱'e̱ . Oro'omeytaj a'manopo'yareaya'po kenpa'ti a'manoeanhuahuikaya'po mo'nigbuey'uyate . Jesúsa mo'nigbuey'uyatenok oro'omeytaj mo'nopo'yarea'apone daka' oknopo̱e̱'dik o̱'e̱ne .
